**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL SUTIKIMO PRIIMTI SAVIVALDYBĖS NUOSAVYBĖN**

**ŽEMĖS SKLYPĄ, ESANTĮ ŠILUTĖS R. SAV., SAUGŲ SEN., MANTVYDŲ K.**

2018 m. lapkričio d. Nr.

Šilutė

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Lietuvos Respublikos civilinio kodekso 6.465 straipsnio 1 dalimi bei atsižvelgdama į Šilutės rajono savivaldybės administracijos direktoriaus 2018-09-21 įsakymu Nr. A1-1254 sudarytos komisijos 2018-10-29 protokolą Nr. 2018-10/1, Šilutės rajono savivaldybės taryba n u s p r e n d ž i a:

1. Sutikti priimti Šilutės rajono savivaldybės nuosavybėn dovanojamą Šilutės r. sav., Saugų sen., Mantvydų k., esantį žemės sklypą, kurio kadastro numeris 8857/0004:121, unikalus numeris 8857-0004-0121, plotas 0,3100 ha.

2. Įgalioti Savivaldybės administracijos direktoriaus pavaduotoją Virgilijų Pozingį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos Ūkio skyriaus vedėją Stanislovą Dilertienę pasirašyti Savivaldybės vardu sprendime nurodyto turto dovanojimo sutartį bei perdavimo ir priėmimo aktą.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

|  |  |  |  |  |
| --- | --- | --- | --- | --- |
| Virgilijus Pozingis2018-11- |  |  |  |  |
| Živilė Targonskienė 2018-11-07 | Stanislova Dilertienė2018-11-02 | Zita Tautvydienė2018-11-05 | Vita Stulgienė2018-11-09 |  |
| RengėDaiva Thumat, (8 441) 79 210, el. p. daiva.thumat@silute.lt2018-10-31 |

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

 **„DĖL SUTIKIMO PRIIMTI SAVIVALDYBĖS NUOSAVYBĖN**

**ŽEMĖS SKLYPĄ, ESANTĮ ŠILUTĖS R. SAV., SAUGŲ SEN., MANTVYDŲ K.“**

2018 m. spalio 31 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Sutikti priimti Šilutės rajono savivaldybės nuosavybėn dovanojamą Šilutės r. sav., Saugų sen., Mantvydų k., esantį žemės sklypą, kurio kadastro numeris 8857/0004:121, unikalus numeris 8857-0004-0121, plotas 0,3100 ha.* |
| ***2. Kaip šiuo metu yra sureguliuoti projekte aptarti klausimai.*** |
| *Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu*](https://www.e-tar.lt/portal/lt/legalAct/TAR.D5496D69DF98/BBmSnorjID)*, savivaldybė turtą įgyja pagal sandorius.*[*Lietuvos Respublikos civilinio kodekso 6.465 straipsnio 1 dalis*](http://www.civiliniskodeksas.lt/) *nurodo, kad pagal dovanojimo sutartį viena šalis (dovanotojas) neatlygintinai perduoda turtą ar turtinę teisę (reikalavimą) kitai šaliai (apdovanotajam) nuosavybės teise.* *Šilutės rajono savivaldybės administracijos Saugų seniūnija pateikė prašymą priimti Savivaldybės nuosavybėn dovanojamą fiziniam asmeniui priklausantį Šilutės r. sav., Saugų sen., Mantvydų k., esantį žemės sklypą, kurio kadastro numeris 8857/0004:121, unikalus numeris 8857-0004-0121, plotas 0,3100 ha. Šis žemės sklypas reikalingas Saugų seniūnijos Mantvydų kaime esančių veikiančių kapinių išplėtimui. Mantvydų kaime esančiose katalikų ir evangelikų liuteronų kapinėse laidojami visos Saugų seniūnijos gyventojai, laidojimo vietų čia pakaks gal dvejiems metams. Perimtą sklypą numatoma prijungti prie greta esančių veikiančių kapinių.* |
| ***3. Kokių pozityvių rezultatų laukiama.*** |
| *Perėmus dovanojamą žemės sklypą bus išplėstos Šilutės r. sav., Saugų seniūnijos veikiančios kapinės.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Galiojančių aktų nereikės pakeisti ar panaikinti; Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Šilutės rajono savivaldybės administracijos direktoriaus 2018-09-21 įsakymu Nr. A1-1254 sudarytos komisijos 2018-10-29 protokolas Nr. 2018-10/1.* |
| ***8. Projekto autorius ar autorių grupė.*** |
|  *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Šilutės r. sav., Saugų sen., Mantvydų k.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga pridedama:* [*priedas Nr. 1*](TUR03priedas1.pdf)*;* [*priedas Nr. 2*](TUR03priedas2.jpg)*.* |

*Ūkio skyriaus Turto poskyrio vyriausioji specialistė Daiva Thumat*